kardosdrur/scandi-wiki huggingface dataset:
Noyers-Bocage

Noyers-Bocage er en kommune i departementet Calvados i regionen Basse-Normandie i det nordvestlige Frankrig.

Geografi 
Noyers-Bocage ligger 17 km vest for Caen og 8 km fra Villers-Bocage på motorvej A84.

Histoire 
Den 22. august 1886 blev kommunen forbundet med Caen med jernbanen, som fortsatte til Aunay-sur-Odon.

Efter invasionen i Normandiet blev byen befriet den 5. august 1944. Det skete uden kamp, da de tyske tropper forinden trak sig tilbage.

Seværdigheder 
 Kirken, som blev ødelagt under slaget om Normandiet, blev genopbygget i perioden mellem 1954 og 1960.
 Monument til minde om de allierede Typhoon piloter som forsvandt.

Eksterne kilder/henvisninger 

 Noyers-Bocage på l'Institut géographique national 

Byer i Calvados
Sainte-Foy-de-Montgommery

Sainte-Foy-de-Montgommery er en kommune i departementet Calvados i regionen Basse-Normandie i det nordvestlige Frankrig.

Eksterne kilder/henvisninger 

 Sainte-Foy-de-Montgommery på l'Institut géographique national 

Byer i Calvados
Vaucelles

Vaucelles er en kommune i departementet Calvados i regionen Basse-Normandie i det nordvestlige Frankrig. Indbyggerne kaldes "Vaucelloises".

Geografi 
Vaucelles ligger umiddelbart øst for Bayeux på Route nationale 13.

Seværdigheder 
 Saint-Cyr og Sainte-Judith kirkerne
 Slot fra det 14. århundrede
 Gård og dueslag fra 17. århundrede.

Eksterne kilder 
 Vaucelles på l'Institut géographique national 

Byer i Calvados
Jón Kaldal

Jón Jónsson Kaldal (24. august 1896 i Stóradal, Island – 30. oktober 1981 i Höfuðborgarsvæðið, Reykjavík, Island) var en islandsk fotograf og atlet som var medlem af AIK 95 i København. Han deltog for Danmark, da Island var en del af Danmark, i OL 1920 på 5000 meter og terrænløbet. Han vandt to danske mesterskaber på 5000 meter.

Kaldal var en af de mest berømte islandske fotografer. Han flyttede som ung til København og studerede fotografi og vendte tilbage til Island, hvor han grundlagde et fotostudie i Laugavegur, som han havde i 49 år. Han tog 100.000 fotografier i sin karriere.

Danske mesterskaber 
  1922 5000 meter 15:47.4
  1920 5000 meter 15:38.2

Eksterne henvisninger 
 Jón Jónsson Biography and Statistics – Olympics at Sports-Reference.com 
 DAF i tal – Jón Jonsen Kaldal

Langdistanceløbere fra Danmark
Danske OL-deltagere i atletik
Langdistanceløbere fra Island
Atleter fra Island før 1944
Atleter fra AIK 95
Fotografer fra Island
Jón Jónsson

Jón Jónsson er navnet på flere personer:
 Jón Kaldal – islandsk fotograf og atlet (Jón Jónsson Kaldal, 1896-1981)
 Jón Johnsen – islandsk-dansk jurist og poltiker (1806-1881)
Garcelles-Secqueville

Garcelles-Secqueville er en kommune i departementet Calvados i regionen Basse-Normandie i det nordvestlige Frankrig. Kommunen ligger knap 11 km syd for Caen.

Seværdigheder 
 Golfbane
 Slottet Château de Garcelles, hvor parken er fredet

Eksterne kilder/henvisninger 

 Garcelles-Secqueville på l'Institut géographique national 

Byer i Calvados
Tarbes

Tarbes er en by og kommune i det sydvestlige Frankrig. Byen er préfecture (administrationsby) i departementet Hautes-Pyrénées i regionen Occitanie hvor floden Échez munder ud i Adour, og er en del af den historiske region Gascogne. Byen har det næststørste storbyområde i Midi-Pyrénées med 110.000 indbyggere.

Byen er sæde for bispedømmet Tarbes-et-Lourdes.

Syd for byen ligger pilgrimsbyen Lourdes, og lidt længere syd på ligger grænsen til Spanien.

Galleri

Eksterne henvisninger 

 Turistkontoret i Tarbes 

Byer i Hautes-Pyrénées
Tour de France-byer
Bény-sur-Mer

Bény-sur-Mer, er en kommune i departementet Calvados i regionen Basse-Normandie i det nordvestlige Frankrig. Indbyggerne kaldes Bénitiens.

Geografi 
Bény-sur-Mer ligger ved Den engelske kanal 13 km fra Caen og 4 km fra Douvres-la-Délivrande.

2. Verdenskrig 
Bény-sur-Mer blev befriet på D-dag af "Le Régiment de la Chaudière", den eneste fransktalende enhed, som deltog i Operation Overlord. Der lå dengang et kanonbatteri tæt ved byen. De lokale blev tilsyneladende overraskede over at være blevet befriet af fransktalende tropper, da de kun ventede engelsktalende tropper.
Royal Canadian Air Force etablerede en flyveplads i kommunen som var i drift fra 18. juni til 7. august 1944.

Den canadiske krigskirkegård er opkaldt efter byen, selv om den ligger nærmere ved Reviers. Den erindrer om de canadiske tab på D-dag og under de efterfølgende kampe under Operation Overlord. Kirkegården har 2.049 gravsten.

Seværdigheder og monumenter 
 Bautasten over la Demoiselle de Bracqueville (yngre stenalder).
 Château de Bény, 17. århundrede. Det nuværende slot blev bygget i 1685 af T. Fallet de Bernières, regnskabsfører for fabriken i Bény ovenpå et ældre fundament.
 Sognekirken Notre-Dame-de-l'Assomption.
 Den canadiske krigskirkegård

Eksterne henvisninger 

Byer i Calvados
Paul Keating

Paul John Keating (født 18. januar 1944) er en australsk politiker og var Australiens 24. premierminister fra 20. december 1991 til 11. marts 1996 for Labor Party (det australske arbejderparti).

Australiens premierministre
Démouville

Démouville er en kommune i departementet Calvados i regionen Basse-Normandie i det nordvestlige Frankrig. Démouville ligger 7 km fra Caen.

Seværdigheder 
 Fredet kirke fra 13. og 14. århundrede

Eksterne kilder/henvisninger 

 Kommunens hjemmeside  

Byer i Calvados
Gascogne

Gascogne er en historisk provins i det sydvestlige Frankrig som omfatter departementerne Landes, Gers og Hautes-Pyrénées samt dele af Pyrénées-Atlantiques, Lot-et-Garonne, Tarn-et-Garonne, Haute-Garonne, Gironde og Ariège.

Store dele af Gascogne er beboet af baskere, og selve navnet Gascogne kommer fra romernes navn på baskerne, vascones.

Hovedstaden i den historiske provins var Auch.

Geografi 
De vigtigste byer er:

 Auch, den historiske hovedstad
 Bayonne
 Bordeaux
 Dax
 Lourdes
 Luchon
 Mont-de-Marsan
 Pau
 Tarbes

Madkultur 
Gascogne er kendt for udtrykket "douceur de vivre" (livets sødme): Her produceres både den berømte franske gåselever ("foie gras") og brandyen armagnac.

Kendte fra Gascogne 
 Karl 14. Johan, født i Gascognes største by, Pau.
 d'Artagnan, hovedperson i Alexandre Dumas' roman De Tre Musketerer.

Eksterne henvisninger 

Frankrigs geografi
Ifs

Ifs er en kommune i departementet Calvados i regionen Basse-Normandie i det nordvestlige Frankrig.
Indbyggerne kaldes "Ifois". Byen ligger i det sydlige opland til Caen, 5 km fra byen. Byen oplever i øjeblikket en hurtig udbygning og en kraftig vækst i indbyggertallet.

Transport 

 Byen Ifs betjenes af sporvogne fra Caen.
 Motorvejen A88 (under bygning) betjener kommunen.

Befolkningstal 
Befolkningstallet i Ifs var stabilt i 150 år – 719 indbyggere i 1793 og 770 i 1946, men er vokset kraftigt siden slutningen af 1950'erne så der i 2005 boede 10.574 i byen.

Seværdigheder og monumenter 
 Kirken Saint-André (12. og 13. århundrede) hvis klokketårn og sydfacade er fredede
 Rådhuset fra 18. århundrede
 Grave fra 5. århundrede f.Kr. ved La Dronnière.

Referencer

= Eksterne kilder/henvisninger 

 Byens officielle hjemmeside
 Ifs på l'Institut géographique national 
 Interact'Ifs, Borgerside

Byer i Calvados
Lautrupgård

Lautrupgård ligger i Ballerup Kommune ca. 15 km vest for København og var oprindeligt en proprietærgård oprettet i slutningen af 1700-tallet. Landbrug med kornproduktion og malkekvæg var gårdens særkende i mere end 150 år. 

Lautrupgård har haft flere ejere. Mælkeriet Enigheden havde den til forsøgsgård i en årrække. Herefter blev den solgt til fabrikant Knud Abildgård, (Løvens Kemiske Fabrik) der solgte den til Ballerup Kommune i 1965.

I bygningerne har Ballerup Kommune siden 1965 drevet undervisningsvirksomhed og forestået kulturelle aktiviteter af alskens slags for byens borgere. 
Blandt andre Lautrupgårdskolen og Seniorværkstederne benytter sig i dag af de mange lokaler og værksteder der er etableret i gårdens bygninger, ligesom også produktionshøjskole, ungdomsskole, musikskole og andre aftenskoler har til huse her.

Udendørsarealerne byder ud over grønne områder også på køreanlæg til cykel- og knallertundervisning samt motorcrossbane, og i parken såvel som i den store lade er der idrætsfaciliteter.

Proprietærgårde
Ballerup
Cuverville (Calvados)

Cuverville er en kommune i departementet Calvados i regionen Basse-Normandie i det nordvestlige Frankrig. Byen ligger 10 km øst for Caen på Caen-sletten.

Seværdigheder og monumenter 
 Notre-Dame kirken der er fra 12. til 16. århundrede. Kirken er fredet.

Eksterne henvisninger 

Byer i Calvados
Fontenay-le-Marmion

Fontenay-le-Marmion er en kommune i departementet Calvados i regionen Basse-Normandie i det nordvestlige Frankrig. Indbyggerne kaldes Fontenaysiens.

Seværdigheder og monumenter 
 Saint-Hermès kirken fra 12. – 13. århundrede hvor koret og klokketårnet er fredet.
 Maison à la lisière vest for borgen dateres til 16. århundrede.
 Fredede gravhøje fra yngre stenalder.

Eksterne kilder/henvisninger 

 Fontenay-le-Marmion på l'Institut géographique national 

Byer i Calvados
Hubert-Folie

Hubert-Folie er en kommune i departementet Calvados i regionen Basse-Normandie i det nordvestlige Frankrig.

Seværdigheder og mindesmærker 
 Kirken fra 12. – 13. århundrede
 Lindealléen ved slottet (fredet)

Eksterne kilder/henvisninger 

 Hubert-Folie på la communauté de communes
 Hubert-Folie på l'Institut géographique national 

Byer i Calvados
Real Madrid TV

Real Madrid TV er en tv-kanal, der ejes af den spanske fodboldklub Real Madrid.

Kanalen, der i dag sendes digitalt, blev etableret i 1999. Den sendes både i en spansk, engelsk og fransk version.

Udover fodboldklubben sender kanalen også programmer om Real Madrids basketafdeling, Real Madrid Baloncesto.

Eksterne henvisninger
Real Madrid TV's officielle side

Etableret i 1999
Tv-kanaler fra Spanien
Tv
Pokémon Diamond og Pearl

og  udgør fjerde generation i Pokémon-spilserien. Efterfølgende blev også Pokémon Platinum udgivet som del af samme generation. Spillene foregår i Sinnoh-regionen. Med denne generation kommer antallet af Pokémon i alt op på 493.

Spillene blev udgivet i 2006 i Japan af Game Freak og Nintendo og kom til resten af verden i 2007.

Handling 
Spillene starter i Twinleaf Town, hvor spilleren bor sammen med sin mor. I samme by bor også spillerens fremtidige rival, som en dag, efter at have set en udsendelse om en rød Gyarados, Red Gyarados, vil have spilleren med til Lake Verity for at lede efter den.

Derude står Proffesor Rowan og hans assistent. De går, men glemmer deres mappe. Spilleren og rivalen går nysgerrige hen til mappen, men bliver angrebet af to Starly. De åbner mappen, hvori der ligger tre pokéball, der indeholder tre Pokémon; Turtwig, Chimchar & Piplup.

Spilleren vælger en Pokémon og gør klar til kamp. Efter at have vundet, kommer assistenten tilbage for at hente mappen, men bliver overrasket over, at spilleren og rivalen har taget en Pokéball hver. Assistenten går, og lidt efter følger spilleren og rivalen efter. Spilleren og rivalen står og venter, og Professor Rowan begynder at snakke med spilleren omkring den pokémon vedkommende og rivalen tog. De går, efter at de er blevet bedt om at møde dem i Sandgem Town. Spilleren og rivalen følger efter, og får udleveret en Pokédex i Rowans laboratorie. Spillerens eventyr er startet.

Spilleren starter nu sin færd, for at fylde den udleverede Pokédex, og for at vinde de eftertragtede enblemer (gym badges). Spilleren vil komme igennem en længere historie om Team Galactic, der vil udnytte Palkias (i Pearl) eller Dialgas (i Diamond) kræfter til at ødelægge den gamle verden og skabe en ny. Det er spillerens job at forhindre dette i at ske.

Relaterede spil

Pokémon Platinum 

 er en opdateret udgave af Diamond og Pearl, i stil med Pokémon Yellow, Crystal og Emerald. Det blev udgivet til Nintendo DS i Japan den 13. september 2008, i USA den 22. marts 2009, og i Australien og Europa den 14. maj 2009 og den 22. maj 2009.

Pokémon Battle Revolution 

Pokémon Battle Revolution er det første Pokémon-spil, som blev udgivet til Wii. Det er også det første Wii-spil, der benytter Nintendo Wi-Fi Connection i Japan og Nordamerika og det første Wii-spil, der interagerer trådløst med Nintendo DS.

My Pokémon Ranch 

My Pokémon Ranch er et Wii-spill udviklet af Ambrella og udgivet gennem WiiWare-downloadservicen. Det blev oprindeligt udgivet i Japan den 25. marts 2008 og kom til Nordamerika den 9. juni og Europa den 4. juli 2008 og kostede 1000 Wii Points. Som med GameCube-spillet Pokémon Box: Ruby and Sapphire kan man i Pokémon Ranch opbevare og organisere sine Pokémon fra Diamond og Pearl. Pokémon overført til My Pokémon Ranch'' er vist med 3D-modeller og kan interagere med spillerens Miis.

Referencer 

Computerspil fra 2006
Diamond og Pearl
Nintendo DS-spil
MHV 800-klassen

MHV 800-klassen er en klasse af patruljeskibe brugt af Marinehjemmeværnet og er stationeret i hjemmeværnsflotiller rundt omkring i landet, så der er størst mulig dækning af de danske farvande. MHV 800-klassen bliver brugt til at dække Marinehjemmeværnets normale opgavekompleks.

Der er bygget 18 enheder af MHV 800-klassen.

Ombygning 
MHV818 Sabotøren blev i 2010 ombygget på fem måneder for en pris på 8,5 millioner kroner på værftet i Assens. Ombygningen har resulteret i en forlængelse af skroget på hele 3,5 meter således at der nu er plads til flydespærringer på agterdækket. Desuden er en del af udstyret blev et fornyet til nyeste version. I forbindelse med ombygningen blev skibet pennantnummer ændret til MHV851 for at indikere at det ikke længere var en MHV800-klasse, men heller ikke en MHV900-klasse.

Skibe i klassen

Referencer, kilder og eksterne links 

 Hjemmeværnet: MHV 800-klassen 
 Hjemmeværnet: Nyt skib til det bornholmske hjemmeværn
 Flådens Historie: MHV 800-klassen

Patruljefartøjer fra Danmark
Hjemmeværnet
Hermann Brügmann

Hermann Frode Brügmann (2. februar 1900 i Viborg – 9. maj 1970 sammesteds) var en dansk atlet, fodboldspiller og overretssagfører. 

Brügmann deltog ved OL i Amsterdam i 1928 som længdespringer og trespringer. I længdespring blev han nummer 30 med et spring på 6.62 og i trespring nummer 18 med 13,82. Han vandt 14 jyske mesterskaber og fire danske mesterskaber i længdespring og to i trespring derudover satte han to danske rekorder i trespring.

Brügmann var medlem af Viborg Fodsports Forening og havde også en 20-årig karriere som fodboldspiller i samme klub, hvor han spillede på samtlige pladser på nær målmand. Han spillede 11 gange på Jyllands udvalgte hold. Han trak sig i 1935 tilbage på grund af dårligt ben.

Brügmann var formand for Viborg FF fra 1935, medlem af Jydsk Boldspil-Unions bestyrelse fra 1937.

Danske mesterskaber 
  1927 Længdespring 6,89  
  1924 Længdespring 6,48  
  1922 Længdespring 6,705 
  1922 Trespring 13,69 
  1921 Længdespring 6,31  
  1921 Trespring 13,39 
  1921 110 meter hæk

Danske rekorder 
 Trespring: 13,92 Århus Stadion 16. juli 1922
 Trespring: 13,825 Århus Stadion 7. august 1921

Personlige rekorder 
 Længdespring 6.78 (1924)
 Trespring: 14.00 (1928)

Eksterne henvisninger 
 DAF i tal – Hermann Brüggmann 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 

Længdespringere fra Danmark
Danske OL-deltagere i atletik
Atleter fra Viborg FF
Fodboldspillere fra Viborg FF
Advokater fra Danmark
Personer fra Viborg
Danskere i 1900-tallet
Trespringere fra Danmark
Hækkeløbere fra Danmark
MHV 90-klassen

MHV 90-klassen en række af skibe bygget til Marinehjemmeværnet.

Klassen er efterhånden blevet udskiftet med de nyere og mere moderne MHV 800-klasse samt MHV 900-klasse. Skibene er efterhånden som de er blevet erstattet blevet solgt på auktion, den eneste undtagelse hertil er MHV90 Bopa, der er blevet overført til Søværnet, hvor det er omdøbt til Y343 Lunden og gør tjeneste ved Søværnets Våbenkursus. Fra begyndelsen var skibene kun navngivet ved et nummer, men fik i 1988 deres nuværende navne. Oprindeligt var skibene udrustet med en 20 mm maskinkanon, der dog er blevet udskiftet til de nuværende 2 lette maskingeværer.

Skibe i klassen

Referencer, kilder og eksterne links 

 Hjemmeværnet: MHV 90-klassen
 Forsvaret: MHV 90-klassen
 Flådens Historie: MHV 90-klassen

Patruljefartøjer fra Danmark
Hjemmeværnet
Diego Simeone

Diego Pablo Simeone (født 28. april 1970 i Buenos Aires, Argentina) er en tidligere argentinsk fodboldspiller, der spillede som defensiv midtbanespiller hos adskillige klubber i både Europa og i sit hjemland, samt på det argentinske landshold. I Europa var han blandt andet tilknyttet de Italienske Serie A klubber, Pisa, Inter og Lazio og i den spanske La Liga, Sevilla FC og Atlético Madrid, samt for Vélez Sársfield og Racing Club i Primera Divisíon de Argentina.

Simeone vandt med Atlético Madrid i 1996 både det spanske mesterskab og pokalturneringen Copa del Rey. Efter skiftet til Italien og Inter Milan vandt han her i 1998 UEFA Cuppen med klubben. I 1999 vandt han med Lazio UEFA Super Cuppen, og året efter både den italienske liga og pokalturnering.

Landshold 
Simeone nåede gennem karrieren at spille hele 106 kampe og score elleve mål for Argentinas landshold, som han repræsenterede i årene mellem 1988 og 2002. Han var blandt andet en del af den argentinske trup der vandt Copa América i både 1991 og 1993, og han deltog også ved både VM i 1994, VM i 1998 og VM i 2002.

Titler 

La Liga
 1996 med Atlético Madrid

Copa del Rey
 1996 med Atlético Madrid

Serie A
 2000 med SS Lazio

Coppa Italia
 2000 med SS Lazio

UEFA Cup
 1998 med Inter

UEFA Super Cup
 1999 med Lazio

Copa América
 1991 og 1993 med Argentina

Eksterne henvisninger 

 FIFA.com spillerinfo 
 Footballdatabase.com spillerinfo 

Fodboldspillere fra Argentina
Fodboldspillere fra Sevilla FC
Fodboldspillere fra Atlético Madrid
Fodboldspillere fra FC Internazionale Milano
Fodboldspillere fra SS Lazio
Atletico de Madrid
Fodboldtrænere fra Club Atlético River Plate
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Germán Burgos

Germán Adrián Ramón Burgos (født 16. april 1969 i Mar del Plata, Argentina) er en tidligere argentinsk fodboldspiller, der som målmand spillede 35 kampe for Argentinas landshold, og på klubplan optrådte for blandt andet storklubben River Plate i Primera Divisíon de Argentina samt for Atlético Madrid i den spanske La Liga.

Med Argentina deltog Burgos blandt andet i både VM i 1998 i Frankrig samt VM i 2002 i Sydkorea og Japan. Han var også med til Copa América i både 1995 og 1999.

Eksterne henvisninger 
 Footballdatabase.com spillerinfo

Fodboldspillere fra Argentina
Fodboldspillere fra Club Atlético River Plate
Fodboldspillere fra RCD Mallorca
Fodboldspillere fra Atlético Madrid
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Arthur Penn

Arthur Hiller Penn (27. september 1922 i Philadelphia, Pennsylvania, USA – 28. september 2010 i Manhattan, New York) var en amerikansk filminstruktør og producent.

Penn blev uddannet som skuespiller, og var i flere år tv-instruktør før han debuterede som filminstruktør med The Left Handed Gun (Skud fra venstre, 1958), som handler om Billy the Kid. Han fik biografsucces med The Miracle Worker (Helen Kellers triumf, 1962), og The Chase (Den djævelske jagt, 1966) med Marlon Brando som sydstatssheriff fik også opmærksomhed. Det store gennembrud kom med Bonnie and Clyde (Bonnie og Clyde, 1967), en kriminalfilm med både samfundsperspektiver og omdiskuterede voldsindslag. Filmen blev af mange regnet som et vendepunkt i Hollywood-filmen med sin subjektive og potentielt subversive skildring af de to kriminelle. Little Big Man (En god dag at dø, 1970) efter Thomas Bergers roman blev også en stor biografsucces, en picaresk skildring fra indianerkrigenes tid om en ung dreng som pendler mellem indianernes og de hvides samfund. Filmen bidrog til at revidere den amerikanske filmindustris ofte traditionsbundne syn på indianerne. Penn har siden ikke været i rampelyset på samme måde, men han har bl.a. lavet de populære thrillere Night Moves (Skakmat, 1975) og Target (Forfulgt af fortiden, 1985).

Eksterne henvisninger 
 

Filminstruktører fra USA
Personer fra Philadelphia
Danske A-kasser

Danske A-kasser (tidl. AK-Samvirke) er en dansk brancheorganisation for arbejdsløshedskasser. Organisationen har pt. (2020) 22 af de 23 statsanerkendte a-kasser som medlemmer. Medlemmerne omfatter både fagligt afgrænsede a-kasser, tværfaglige a-kasser og a-kasser for selvstændige. I alt har de 22 a-kasser 2,1 mio. medlemmer. Arbejdsløshedskassen "ASE" er ikke medlem af brancheorganisationen.

Danske A-kasser blev grundlagt i 1947 og arbejder for at styrke a-kasserne i den arbejdsmarkedspolitiske debat, repræsenterer a-kasserne overfor det politiske system og varetager bl.a. uddannelse af a-kassernes medarbejdere. Danske A-kasser finansieres bl.a. af et kontingent, der fra 2019 udgør 6 kroner pr. a-kassemedlem.

Verner Sand Kirk er direktør for Danske A-kasser, mens Eva Obdrup fra 3F's A-kasse er formand .

note

Eksterne henvisninger
 Danske A-kassers hjemmeside

Etableret i 1947
A-kasser
Osmond Drengot

Osmond Drengot (før 985–1. oktober 1018) var en af de første normanniske riddere i Syditalien ("Mezzogiorno"), og han var den direkte årsag til at Drengot-slægten kom til området. Han var søn af en ubetydelig, men rig, ridder i Carreaux, nær Avesnes-en-Bray, øst for Rouen. Carreaux gav familien dens alternative navn de Quarrel. 

I 1016 var Osmond på jagt sammen med Richard 2. af Normandiet. Under jagten dræbte han hertugens slægtning William Repostel, fordi han havde forgrebet sig på en af Osmond's døtre. Richard lod ham beholde livet, men landsforviste ham. Osmond flygtede til Italien, hvor han havde planer om at tilbyde sin tjeneste til det byzantiske rige, som i syditalien havde hænderne fulde i kampen mod lombarderne, saracenerne, pavestaten og det tysk-romerske rige. 

Før han forlod Normandiet, samlede han en styrke på omkring 250 krigere: Eventyrere, fredløse, unge adelsmænd uden fremtid i Frankrig, samt fire af sine egne brødre, Rudolph, Gilbert Buatère, Rainulf og Asclettin. Han kom nu ikke i byzantinsk tjeneste, for der var udbrudt oprør i området, og normannerne gik i tjeneste hos de lombardere, der stod for opstanden, Melus af Bari og Guaimar 3. af Salerno. Oprørssyrkerne tørnede sammen med en byzantinsk hær i slaget ved Cannae i 1018, og byzantinerne vandt en knusende sejr. Osmond og hans bror Gilbert Buatére blev begge dræbt, og af de samtidige skildringer fremgår det, at kun 10 normanniske riddere overlevede slaget.

Osmond nåede derfor ikke at opleve, hvordan Drengot-slægten senere vandt magt og indflydelse i Syditalien under ledelse af broderen Rainulf.

Hans søn Gilbert nævnes som ridder af Roccapiemonte, men ellers er der ikke optegnelser om eventuelle efterkommere.

Noter

Kilder 
 Norwich, John Julius. The Normans in the South 1016-1130. Longmans: London, 1967.

Tjek fødselsår
Personer fra middelalderen
Osmond
Gerhard Topp

Gerhard August Hvid Topp (16. april 1893 i København – 16. januar 1968 i København) var en dansk atlet medlem af "Start" i København og deltog i terrænløbet ved OL 1912 i Stockholm og blev nummer 26 individuelt og nummer 5 i holdkonkurrencen.

Eksterne henvisninger 
 Gerhard Topp Biography and Statistics – Olympics at Sports-Reference.com 

Mellemdistanceløbere fra Danmark
Danske OL-deltagere i atletik
Atleter fra Start København
Personer fra København
Deltagere for Danmark ved sommer-OL 1912